  Майя Бывальцева Удмуртиысь зоопарке Алтай нимо забайкальской манул вуиз. Кызьы вераз иворъёсъя «Удмуртия» агентстволы ужъюртлэн пресс-секретарез Юлия Самойлова, сое Новосибирскысь вайизы. Алтай Новосибирскысь зоопаркысь вуиз, солы одӥг арес. Али со вольерын огназ улэ, но, ми чакласькомы, азьланяз солэн парез луоз, возьмаломы пи поттэмзэс Юлия Самойлова, Удмуртиысь зоопарклэн пресс-секретарезМанулъёс Россилэн Горд книгаяз пыртэмын, соин ик зоопаркъёсын соос лулосъёсты утён программае шедё. Алтай Ижкаре гужем вуиз ни, сое ветеринаръёс эскерыса возизы. Со дыре ик пӧйшурлы выль вольер лэсьтӥзы. Манулъёс — туж эскериськись но лушкем пӧйшуръёс, нош Алтай выль улон интыезлы дыше гинэ ай, соин ик сое адӟон понна чидан кулэ. Вольер доры лыктыку ми асьмеос но сое соку ик адӟыны ум быгатӥське. Кӧня ке возьманы кулэ Юлия Самойлова, Удмуртиысь зоопарклэн пресс-секретарезВатсалом, манулъёслэн туж нап гонзы, озьы ик соос трос кӧй люкало, соин ик кезьытъёсты умой чидало. Бадӟым пӧйшур 5 килограмм пала луэ. Тегъёс: Мерлык Ижкар Зоопарк Удмуртия пӧйшуръёс шутэтскон  